|  |  |
| --- | --- |
| RH/ JLS/: *OPĆINA VIŠKOVO* *Vozišće 3, 51216 Viškovo***RKP: *31171*****Šifra općine: *495***  | **Razina:** ***22*****Matični broj:** ***2540550*****OIB: *28350474809*** **NKD oznaka djelatnosti:** ***8411*****IBAN:** ***HR372412009184950005*** |

# B I LJ E Š K E

UZ FINANCIJSKE IZVJEŠTAJE PRORAČUNA OPĆINE VIŠKOVO

ZA RAZDOBLJE OD 01. SIJEČNJA DO 31. PROSINCA 2023. GODINE

Uvodna bilješka

Financiranje javnih rashoda i izdataka Općine Viškovo u razdoblju od 01. siječnja do 31. prosinca 2023. godine vršeno je temeljem Proračuna Općine Viškovo koji je donesen 15. prosinca 2022. godine na 14. sjednici Općinskog vijeća (SN Općine Viškovo 21/22.), temeljem 1. izmjena i dopuna Proračuna donesenih 27. srpnja 2023. godine (SN Općine Viškovo 10/23.), temeljem 2. izmjena i dopuna Proračuna donesenih 30. studenoga 2023. godine (SN Općine Viškovo 16/23.) i 4 preraspodjele donesene 22. ožujka 2023., 04. svibnja 2023., 07. rujna 2023. i 29. prosinca 2023. godine.

Konsolidirani financijski izvještaji za razdoblje od 1. siječnja do 31. prosinca 2023. godine sastavljeni su na temelju članka 19. Pravilnika o financijskom izvještavanju u proračunskom računovodstvu (NN 37/22.).

Konsolidiranjem su obuhvaćeni financijski izvještaji općinskih proračunskih korisnika, i to:

* Dječjeg vrtića Viškovo,
* Javne ustanove Narodne knjižnice i čitaonice Halubajska zora,
* Javne ustanove Kuća Halubajskega zvončara

dok se proračunski korisnici :

* Mjesni odbor Marčelji,
* Vijeće srpske nacionalne manjine i
* Vijeće bošnjačke nacionalne manjine

financiraju u okviru proračuna Općine Viškovo i nemaju svoj račun pa ne sastavljaju zasebne financijske izvještaje, odnosno njihove su aktivnosti u cijelosti iskazane u proračunu i obuhvaćene u financijskim izvještajima na razini 22.

*I. Bilješke uz Izvještaj o prihodima i rashodima, primicima i izdacima*

**Bilješka broj 1.**

Prihodi poslovanja (šifra 6) Proračuna Općine Viškovo ostvareni su u razdoblju od 1. siječnja do 31. prosinca 2023. godine u iznosu od 13.328.435,36 € ili 29,7% više u odnosu na izvršenje u 2022. godini. Do povećanja u odnosu na isto razdoblje 2022. godine došlo je najvećim dijelom zbog većeg ostvarenja prihoda od poreza, ostvarenih pomoći, prihoda od kazni i prihoda po posebnim propisima.

U okviru ove stavke prihodi proračuna iznose 12.884.773,06 € ili 96,7% ukupnih prihoda, a na konsolidirane prihode proračunskih korisnika odnosi se 443.662,30 € ili 3,3%, od kojih konsolidirani prihodi Dječjeg vrtića Viškovo iznose 396.863,57 €, te konsolidirani prihodi JU Knjižnice i čitaonice Halubajska zora iznose 46.798,73 €.

JU Kuća halubajskega zvončara, Mjesni odbor Marčelji, Vijeće srpske nacionalne manjine i Vijeće bošnjačke nacionalne manjine nisu ostvarili prihode.



U usporedbi s istim razdobljem prošle godine, ukupno konsolidirani prihodi proračunskih korisnika su veći su za 105.295,69 € ili za 31,1%. Na povećanje prihoda utjecao je primitak sredstva za uređenje igrališta Dječjeg vrtića Viškovo i uključivanje u program Erasmus pa su tako prihodi Dječjeg vrtića Viškovo veći za 80.232,75 €, a konsolidirani prihodi Knjižnice Halubajska zora veći su za 25.062,94 € u odnosu na prethodnu godinu zbog rada na projektu HALU BOOK i primljenih sredstava za otkup knjiga. Ukupno ostvareni konsolidirani prihodi proračunskih korisnika evidentirani su u okviru podskupine 636, 638, 663 i 652, odnosno odjeljka 6526, dok u okviru ostalih podskupina proračunski korisnici ne ostvaruju prihode.

**Bilješka broj 2.**

Prihodi od poreza (šifra 61) u ovom su izvještajnom razdoblju iznosili 8.801.547,53 € što je 34,8% više u odnosu na ostvarenje u istom razdoblju 2022. godine. Na povećanje poreznih prihoda utjecalo je povećanje prihoda od poreza na dohodak.

Prihodi od poreza na dohodak (šifra 611) ostvareni su u iznosu od 8.048.985,08 €, što je 36,2% više u odnosu na 2022. godinu zbog izmjene propisa o raspodjeli poreza po kojima se veći postotak izdvaja za jedinice lokalne samouprave. Međutim, nemoguće je objektivno utvrditi stvarne razloge koji su, i u kojoj mjeri, utjecali na njihov rast u ovom razdoblju jer jedinicama lokalne samouprave nisu dostupni odgovarajući podaci iz ukupnog sustava evidencija Porezne uprave temeljem kojih bi se moglo analizirati kretanje prihoda od poreza na dohodak i poreznih obveznika. Od ukupnog ostvarenog prihoda za usluge Porezne uprave izdvojeno je na teret rashoda 1% ili 80.489,87 € poreznih prihoda.

Porezi na imovinu (šifra 613) izvršeni su u iznosu od 751.101,15 €, odnosno 21,3% više u odnosu na 2022. godinu i odnose se na povremene poreze na imovinu (šifra 6134), odnosno na porez na promet nekretnina u iznosu od 740.377,35 € i porez na kuće za odmor u iznosu od 10.723,80 €. Razloge odstupanja u realizaciji poreza na promet nekretnina, odnosno dinamiku njihove naplate po godinama, nije moguće utvrditi, s obzirom da Općina nema mogućnosti uvida u analitičke podatke o potraživanjima poreza na promet nekretnina, niti o obveznicima i prometu nekretnina na području općine tijekom godine, kao ni o odobrenoj obročnoj naplati istih jer je razrez i naplata navedenih poreza isključivo u nadležnosti Porezne uprave. Porezi na kuće za odmor povećani su zbog većeg broja obveznika.

Prihodi od poreza na robu i usluge (šifra 614) u ovom izvještajnom razdoblju ostvareni su u iznosu od 1.461,30 € i odnose se na podmirenje duga iz prethodnih godina s obzirom na to da je porez na potrošnju ukinut od 01. siječnja 2022. godine.

**Bilješka broj 3.**

Pomoći iz inozemstva (darovnice) i od subjekata unutar općeg proračuna (šifra 63) u ovom su izvještajnom razdoblju ostvarene u iznosu od 1.752.573,40 €, što je za 60,7% više u odnosu na ostvarenje u istom razdoblju prošle godine, a odnose se na:

* tekuće pomoći (šifra 6331) primljene od Ministarstva financija za funkcionalno povezivanje JLS u iznosu od 66.361,40 €
* tekuće pomoći (šifra 6331) primljene od Ministarstva financija za fiskalnu održivost dječjih vrtića u iznosu od 32.976,00 €
* tekuće pomoći (šifra 6331) primljene od PGŽ za nabavu kompostera u iznosu od 7.442,40 €.
* kapitalne pomoći (šifra 6332) primljene od Ministarstva regionalnog razvoja za izgradnju RZ Marišćina u iznosu od 126.112,58 €
* kapitalne pomoći (šifra 6332) primljene od Ministarstva kulture za izgradnju Kuće halubajskega zvončara u iznosu od 262.786,14 €
* kapitalne pomoći (šifra 6332) primljene od PGŽ za projektnu dokumentaciju za parkiralište Marinići u iznosu od 8.000,00 €, za uređenje SRZ Halubjan 15.000,00 €, za sufinanciranje izgradnje Kuće halubajskega zvončara 66.360,00 € i za zemljište za cestu Trampi-Marinići 10.080,99 €
* tekuće pomoći (šifra 6341) primljene od Fonda za zaštitu okoliša za nabavku kompostera za građane u iznosu od 8.668,48 €
* tekuće pomoći temeljem prijenosa EU sredstava (šifra 6381) primljene od Ministarstva rada za projekt Ruke pomažu–faza 2 u iznosu od 14.527,90 € i za projekt Sretnije djetinjstvo u iznosu od 49.093,52 € te uplatu od Ministarstva kulture za HALU BOOK u iznosu od 10.651,45 €
* kapitalne pomoći temeljem prijenosa EU sredstava (šifra 6382) primljene od Ministarstva regionalnog razvoja za izgradnju RZ Marišćina u iznosu od 578.847,57 €
* kapitalne pomoći temeljem prijenosa EU sredstava (šifra 6382) primljene od Grada Rijeke za izgradnju Kuće halubajskega zvončara u iznosu od 372.811,38 €
* pomoći proračunskim korisnicima iz proračuna koji im nije nadležan (šifra 63) ostvarene su u iznosu od 122.853,59 €, a čine ih tekuće pomoći proračunskom korisniku Dječjem vrtiću Viškovo u iznosu od 14.701,60 € za provedbu programa predškole, programa za darovitu djecu i programa za djecu s poteškoćama u razvoju (šifra 6361), kapitalne pomoći proračunskom korisniku JU knjižnica i čitaonica Halubajska zora od Ministarstva kulture u iznosu od 17.692,93 € za nabavku knjiga (šifra 6362), kapitalne pomoći Dječjem vrtiću Viškovo u iznosu od 5.688,49 €, tekuće pomoći Knjižnici (šifra 6381) za projekt HALU BOOK financiran iz EU sredstava u iznosu od 18.709,24 €, tekuće pomoći (šifra 6381) Dječjem vrtiću Viškovo za program Erasmus u iznosu od 17.885,60 € i kapitalne pomoći (šifra 6382) Dječjem vrtiću Viškovo u iznosu od 48.175,73 €.

**Bilješka broj 4.**

Prihodi od imovine (šifra 64) ostvareni su u iznosu od 255.428,45 €, odnosno 12,7% manje u odnosu na prihode ostvarene u 2022. godini. Odnose se na prihode od financijske imovine (šifra 641) koji su izvršeni u iznosu od 3.796,54 € i koji se u odnose na prihode od zateznih kamata (6414) i prihode od kamata na sredstva na žiro računu, te na prihode od nefinancijske imovine (šifra 642) koji su izvršeni u iznosu od 251.631,91 € od čega naknade za koncesije (šifra 6421) iznose 14.822,10 €, prihodi od zakupa i iznajmljivanja imovine (šifra 6422) iznose 71.302,34 € i naknade za korištenje nefinancijske imovine (šifra 6423) u okviru kojih se na prihode od grobne naknade odnosi 118.915,75 €, na prihode od spomeničke rente 345,81 €, te na prihode od naknade za korištenje nerazvrstanih cesta za postavljanje komunikacijske elektroničke infrastrukture korisnika HAKOM iznos od 46.245,91 €.

**Bilješka broj 5.**

**Prihodi od upravnih i administrativnih pristojbi i pristojbi po posebnim propisima i naknada (šifra 65)** ostvareni su u iznosu od 2.296.251,31 €, odnosno 5,5% više u odnosu na 2022. godinu.

**Upravne i administrativne pristojbe (šifra 651)** izvršene su u iznosu od 13.807,71 €, odnosno 17,5% više u odnosu na 2022. godinu. Odnose se na **županijske, gradske i općinske pristojbe i naknade (šifra 6512)** u iznosu od 6.570,10 €, **ostale upravne pristojbe i naknade (šifra 6513),** odnosno na prihode od prodaje državnih biljega 176,79 € te na **ostale pristojbe i naknade (šifra 6514),** odnosno na boravišne pristojbe i pristojbe za prenamjenu poljoprivrednog zemljišta koje su ostvarene u ukupnom iznosu od ukupno 7.060,82 €.

**Prihodi** **po posebnim propisima (šifra 652)** ostvareni su u iznosu od 416.960,27 €, odnosno 1% manje u odnosu na 2022. godinu. Do smanjenja je došlo zbog prestanka naplate prihoda u cijeni komunalne usluge za izgradnju sortirnice i zbog smanjenja uplata naknada za legalizaciju. **Prihodi od vodnog** **gospodarstva (šifra 6522)** ostvareni su u iznosu od 2.376,55 € i za 8,2% su veći u odnosu na prethodnu godinu.

Od ukupno ostvarenih **ostalih nespomenutih prihoda (šifra 6526)** na konsolidirane prihode proračunskih korisnika odnosi se 320.540,03 € od kojih prihodi Dječjeg vrtića Viškovo iznose 310.143,47 € te prihodi JU Knjižnice i čitaonice Halubajska zora 10.396,56 €. U odnosu na izvršenje u istom razdoblju 2022. godine ovi prihodi proračunskih korisnika veći su ukupno za 7.547,54 € ili 2,4%. Navedeno povećanje je rezultat povećanja prihoda od sufinanciranja cijene usluga i drugih nespomenutih prihoda Dječjeg vrtića Viškovo koji su veći za 5.603,70 €, dok su prihodi JU Knjižnice i čitaonice Halubajska zora od članarina i zakasnina veći za 1.943,84 €.

**Komunalni doprinosi i naknade (šifra 653)** izvršeni su u iznosu od 1.865.483,33 € što je 7% više u odnosu na 2022. godinu. U okviru toga, **komunalni doprinosi (šifra 6531)** izvršeni su u iznosu od 351.200,65 €, odnosno 14,6% više u odnosu na ostvarenje u 2022. godini, dok su prihodi od **komunalnih naknada (šifra 6532)** ostvareni u iznosu od 1.514.282,68 €, odnosno 5,4% više u odnosu na izvršenje u 2022. godini. Do povećanja prihoda od komunalnih naknada došlo je zbog povećanja broja obveznika temeljem izvršenih izmjera na jednom dijelu Općine.

Bilješka broj 6.

Prihodi od prodaje proizvoda i robe te pruženih usluga i prihodi od donacija (šifra 66) ostvareni su u iznosu od 93.948,16 € ili 20,4% manje u odnosu na prethodnu godinu. i odnose se na prihode za usluge naplate naknade za uređenje voda od Hrvatskih voda u iznosu od 66.103,42 €. Ovi prihodi ovise o doznačenim sredstvima Hrvatskim vodama i naplaćuju se u iznosu od 10% doznačenih sredstava. Prihodi od kapitalnih donacija (šifra 6632) ostvareni su u iznosu od 27.576,06 € i odnose se na primljenu donaciju kipa zvončara za javnu površinu kod kružnog toka u iznosu od 20.000,00 €, 4.724,93 € na donirano zemljište prema Sporazumu sa KD Vodovod i kanalizacija i 2.851,13 € na doniranu medicinsku opremu od Hrvatskog crvenog križa.

U okviru ove grupe prihoda Dječji vrtić Viškovo primio je tekuću donaciju igračaka i hrane u iznosu od 268,68 € (šifra 6631).

**Bilješka broj 7.**

Kazne, upravne mjere i ostali prihodi (šifra 68) ostvareni su u iznosu od 128.686,51 € ili 93,6% više u odnosu na ostvarenje u 2022. godini. Do povećanja ovih prihoda došlo je zbog osnivanja prometnog redarstva koje je u svibnju 2022. započelo sa naplatom kazni za nepropisno parkiranje vozila.

**Bilješka broj 8.**

**Rashodi poslovanja (šifra 3)** ostvareni su u visini od 8.848.313,84 € tj. za 14,7% više u odnosu na 2022. godinu. Najveći udio u rashodima poslovanja imaju materijalni rashodi i naknade građanima i kućanstvima. Struktura izvršenih rashoda poslovanja i indeks odstupanja iskazani su u tablici u nastavku, kao i obrazloženje odstupanja unutar pojedinih skupina rashoda.

|  |  |  |  |  |
| --- | --- | --- | --- | --- |
| KONTO | Naziv konta | 2022. | 2023. | Index |
| Iznos | % učešća | Iznos | % učešća |
| 31 | Rashodi za zaposlene | 1.880.725,85 | 24,38 | 2.197.095,76 | 24,83 | 116,8 |
| 32 | Materijalni rashodi | 2.516.137,77 | 32,62 | 2.731.529,39 | 30,87 | 108,6 |
| 34 | Financijski rashodi | 43.700,78 | 0,57 | 67.897,25 | 0,77 | 155,4 |
| 35 | Subvencije | 457.897,97 | 5,94 | 485.072,33 | 5,48 | 105,9 |
| 36 | Pomoći unutar općeg proračuna | 112.956,94 | 1,46 | 59.492,35 | 0,67 | 52,7 |
| 37 | Naknade građanima i kućanstvima | 2.007.682,74 | 26,03 | 2.506.189,51 | 28,32 | 124,8 |
| 38 | Ostali rashodi | 694.805,72 | 9,01 | 801.037,25 | 9,05 | 115,3 |
|  |  | **7.713.907,77** | **100,00** | **8.848.313,84** | **100,00** | **114,7** |

Od ukupno ostvarenih rashoda poslovanja na rashode poslovanja proračuna odnosi se **7.335.012,72 €** ili 82,9%, na rashode po osnovi prijenosa proračunskim korisnicima iz proračuna za financiranje rashoda poslovanja odnosi se 1.129.307,09 € te na konsolidirane rashode poslovanja proračunskih korisnika koji se financiraju iz vlastitih izvora prihoda proračunskih korisnika odnosi se 383.994,03 €.



**Bilješka broj 9.**

**Rashodi za zaposlene** **(šifra 31)** ostvareni su u visini od 2.197.095,76 € ili 17,1% više u odnosu na 2022. godinu.

U okviru ovih rashoda plaće (bruto) (šifra 3111) iznose 1.742.571,51 €, plaće za prekovremeni rad (šifra 3113) iznose 20.989,90 €, ostali rashodi za zaposlene (šifra 312) iznose 149.961,57 € i doprinosi na plaće (šifra 313) iznose 283.572,78 €. Odnose se na rashode za zaposlenog dužnosnika i službenike u općinskoj upravi te na rashode za zaposlenu osobu na poslovima koji su vezani uz EU projekt Za sretnije djetinjstvo i rashode za plaće proračunskih korisnika.

Rashodi za zaposlenog dužnosnika i službenike u općinskoj upravi iznose ukupno 1.066.323,61 € i veći su za 10,9% u usporedbi sa istim razdobljem u 2022. godini zbog povećanja osnovice za plaće za 10%, a plaće zaposlenih kod proračunskih korisnika iznose ukupno 1.130.772,15 € i veće su za 23% u usporedbi sa 2022. godinom zbog većeg broja zaposlenih i povećanja osnovice.

**Bilješka broj 10.**

**Materijalni rashodi (šifra 32)** sadrže naknade troškova zaposlenima, rashode za materijal i energiju, rashode za usluge, naknade troškova osobama izvan radnog odnosa i ostale nespomenute rashode, a ostvareni su u ukupnom iznosu od 2.731.529,39 € i za 8,6% su veći u odnosu na 2022. godinu, što je u skladu s potrebama i dinamikom procesa rada u ovom razdoblju koje uključuju i rashode za projekte financirane iz sredstava EU pomoći.

|  |  |  |  |  |
| --- | --- | --- | --- | --- |
| KONTO | Naziv konta | 2022. | 2023. | Index |
| Iznos | % učešća | Iznos | % učešća |
| 321 | Naknade troškova zaposlenima | 65.060,54 | 2,59 | 96.817,21 | 3,54 | 148,8 |
| 322 | Rashodi za materijal i energiju | 512.867,17 | 20,38 | 470.340,70 | 17,22 | 91,7 |
| 323 | Rashodi za usluge | 1.717.506,49 | 68,26 | 1.934.500,85 | 70,82 | 112,6 |
| 329 | Ostali nespomenuti rashodi poslovanja | 220.703,57 | 8,77 | 229.870,63 | 8,42 | 104,2 |
|  |  | **2.516.137,77** | **100,00** | **2.731.529,39** | **100,00** | **108,6** |

**Naknade troškova zaposlenima (šifra 321)** ostvarene su u ukupnom iznosu od 96.817,21 € ili 48,8% više u odnosu na 2022. godinu, a odnose se na **službena putovanja (šifra 3211)** **naknade za prijevoz, za rad na terenu i odvojeni život (šifra 3212),** na **stručno usavršavanje zaposlenika (šifra 3213)** za zaposlene dužnosnike i službenike u općinskoj upravi i proračunske korisnike i **ostale naknade troškova zaposlenima (šifra 3214),** a njihova je realizacija u skladu s potrebama i dinamikom procesa rada u ovom razdoblju.

Od ukupnih naknada troškova zaposlenima na proračunske korisnike odnosi se 63.557,12 € ili 65,6%.

**Rashodi za materijal i energiju (šifra 322)** ostvareni su u ukupnom iznosu od 470.340,70 € ili 8,3% manje u odnosu na 2022. godinu, a odnose se na **uredski materijal i ostale materijalne rashode (šifra 3221)** koji su veći za 21,1%, najvećim dijelom zbog različite dinamike nabave materijala, zatim na rashode za **energiju (šifra 3223)** koji su manji za 19%, na **sitni inventar i auto gume (šifra 3225)** koji su realizirani u iznosu od 2.951,29 €, te na rashode za službenu, radnu i zaštitnu odjeću **(šifra 3227)** koji iznose 1.545,57 €. Na smanjenje rashoda za energiju utjecala je Uredba Vlade RH o otklanjanju poremećaja na domaćem tržištu energije.

Od ukupno ostvarenih rashoda za materijal i energiju na rashode proračunskih korisnika odnosi se iznos od 192.152,85 € ili 40,9%, a u tome je najveći izdatak za materijal i sirovine **(šifra 3222)**, tj. za namirnice za Dječji vrtić Viškovo.

**Rashodi za usluge (šifra 323)** izvršeni su u ukupnom iznosu od 1.934.500,85 € ili 12,6% više u odnosu na 2022. godinu**, a u okviru kojih su realizirani rashodi za usluge telefona, prijevoza i pošte (šifra 3231), usluge tekućeg i investicijskog održavanja (šifra 3232)**, **usluge promidžbe i informiranja (šifra 3233)**, **komunalne usluge (šifra 3234)**, **zakupnine i najamnine (šifra 3235)**, **zdravstvene i veterinarske usluge (šifra 3236)**, **intelektualne i osobne usluge (šifra 3237)**, **računalne usluge (šifra 3238)** te **ostale usluge (šifra 3239)**. Povećanje rashoda za usluge u odnosu na isto razdoblje prošle godine rezultat je porasta cijena zbog inflacije i u skladu je s planom i dinamikom izvođenja radova. Značajno povećanje (12,4%) vidljivo je kod zakupnina i najamnina zbog najma sustava SMART CAM za potrebe prometnog redarstva, usluga telefona i prijevoza (30,5%), računalnih usluga (25,4%), usluga tekućeg i investicijskog održavanja (17,5%) i ostalih usluga (31,3%).

U ukupnim rashodima za usluge proračunski korisnici sudjeluju s iznosom od 105.254,28 € ili udjelom od 5,4 %.

**Naknade troškova osobama izvan radnog odnosa (šifra 324)** u ovom izvještajnom razdoblju nisu ostvarene.

**Ostali nespomenuti rashodi poslovanja (šifra 329)** ostvareni su u iznosu od 229.870,63 € ili 4,2% manje u odnosu na 2022. godinu, a u okviru kojih su realizirane **naknade za rad predstavničkih i izvršnih tijela, povjerenstava i slično (šifra 3291)** uiznosu od 84.806,47 €, **premije osiguranja (šifra 3292)** u iznosu od 47.131,83 €, **reprezentacija (šifra 3293)** u iznosu od 19.819,14 €, a preostali iznos rashoda odnosi se na **članarine i norme (šifra 3294)**, **pristojbe i naknade (šifra 3295)** te na **ostale nespomenute rashode poslovanja (šifra 3299)**. **Pristojbe i naknade (šifra 3295)** ostvarene su u iznosu od 53.170,45 € što je više za 39,5%, a uzrok je povećanje iznosa naknade za smanjenje količine miješanog otpada koja je plaćena Fondu za zaštitu okoliša u iznosu od 46.957,86 € dok je u prošloj godini ta naknada iznosila 31.338,96 €. Ostala odstupanja unutar ove podskupine rashoda u odnosu na isto razdoblje prethodne godine rezultat su različite dinamike izvršavanja rashoda i potreba poslovnog procesa te primjene općinskih akata.

Proračunski korisnici ostvarili su u ovom razdoblju na ime ostalih nespomenutih rashoda iznos od ukupno 21.519,67 €, što je 9,4% udjela u navedenim rashodima koji se odnose na rashode za premije osiguranja, reprezentaciju te na pristojbe, naknade i druge nespomenute rashode poslovanja proračunskih korisnika.

**Bilješka broj 11.**

**Financijski rashodi (šifra 34)** ostvareni su u iznosu od 67.897,25 € ili 55,4% više u odnosu na 2022. godinu. U okviru toga **kamate za primljene kredite i zajmove (šifra 342)** iznose54.022,36 €, a odnose se na kamate vezane uz otplatu dugoročnog kredita primljenog od Erste banke d.d., dugoročnog kredita primljenog od Zagrebačke banke d.d. i kratkoročnog kredita Privredne banke Zagreb u iznosu od 31.213,63 € prema otplatnom planu te na kamate vezane uz korištenje dugoročnog kredita Hrvatske banke za obnovu i razvitak u iznosu od 22.808,73 €, dok se preostali iznos od 13.874,89 € odnosi na **ostale financijske rashode** **(šifra 343)** i toza **bankarske usluge i usluge platnog prometa (šifra 3431)**, **zatezne kamate (šifra 3433)** i **ostale nespomenute financijske rashode (šifra 3434)**.

Proračunski korisnici ostvarili su u ovom razdoblju na ime ostalih nespomenutih rashoda iznos od ukupno 45,05 € na ime zateznih kamata.

**Bilješka broj 12.**

**Subvencije (šifra 35)** su ostvarene u iznosu od 485.072,33 € i u odnose se na **subvencije trgovačkim društvima (šifra 3512)** i to KD-u Autotrolej za javni prijevoz u iznosu od 435.891,48 € i subvencije kamata na kredite i bespovratne pomoći poduzetnicima **(šifra 3522)** u iznosu od 49.180,85 €, a vezane su uz provođenje mjera za razvoj gospodarstva i smanjenje nezaposlenosti na području općine. Subvencije se u pojedinom razdoblju realiziraju različitom dinamikom i u visini prema ugovorenim, odnosno preuzetim obvezama.

**Bilješka broj 13.**

**Pomoći dane u inozemstvo i unutar općeg proračuna** **(šifra 36)** ostvarene su u iznosu od 59.492,35 € i odnose se na **tekuće pomoći unutar općeg proračuna (šifra 3631)** u iznosu od 2.643,06 €, **kapitalne pomoći** **unutar općeg proračuna (šifra 3632)** u iznosu od 7.500,00 € tekuće pomoći temeljem prijenosa EU sredstava Općini Klana za projekt Ruke pomažu u iznosu 16.957,31 €. **Pomoći proračunskim korisnicima drugih proračuna (šifra 366)** ostvarene su u iznosu od 32.391,98 €, a odnose se na sredstva uplaćena Centru za poljoprivredu u iznosu od 2.654,46 €, Domu zdravlja PGŽ u iznosu od 14.852,00 €, OŠ Sveti Matej u iznosu od 9.958,59 € i Ustanovi Ivana Matetića Ronjgova u iznosu od 4.926,93 €.

**Bilješka broj 14.**

**Naknade građanima i kućanstvima na temelju osiguranja i druge naknade (šifra 37)** izvršene su u iznosu od 2.506.189,51 € ili 24,8% više u odnosu na 2022. godinu, a odnose se u cijelosti na **naknade građanima i kućanstvima iz proračuna (šifra 372)** i to najvećim dijelom (80,2%) za subvencioniranje smještaja djece u ustanovama predškolskog odgoja (povećanje iznosi 27,4%), kao i za druga prava mještana ostvarena temeljem općih akta, odnosno izdanih rješenja za socijalne i druge potrebe, a povećanje se najvećim dijelom odnosi na povećanje broja korisnika pomoći kao i povećanja iznosa pomoći (npr. jednokratna pomoć za umirovljenike porasla je za 66,4%).

**Bilješka broj 15.**

**Ostali rashodi (šifra 38)** ostvareni su u iznosu od 801.037,25 € ili 15,3% više od iznosa ostvarenog u 2022. godini i odnose se na **tekuće donacije (šifra 381)** za financiranje Zajednice sportova, Turističke zajednice, udruga i drugih korisnika proračunskih sredstva u iznosu od 564.505,50 € i **kapitalne pomoći (šifra 3861)** u iznosu od 236.531,75 € i to KD-u Vodovod i kanalizacija iznos od 188.123,57 € za izgradnju vodovodnih ogranaka, 47.972,34 € pomoći KD-u Autotrolej za nabavu autobusa koje se financiraju iz namjenskih sredstava naplaćenih u cijeni komunalnih usluga na području općine i 435,84 € KD-u Čistoća za nabavu opreme i druga ulaganja.

**Bilješka broj 16.**

Ukupno je u ovom izvještajnom razdoblju 2022. godine ostvaren **višak prihoda poslovanja** **(šifra X001)** u iznosu od 4.480.121,52 €.

**Bilješka broj 17.**

Prihodi od prodaje nefinancijske imovine (šifra 7) ostvareni su u ovom izvještajnom razdoblju u iznosu od 16.890,22 € ili 970,7% više nego prethodne godine, a odnose se na prihode od prodaje zemljišta (šifra 711) u iznosu od 16.741,18 € i stambenih objekata na kojima je stečeno stanarsko pravo (šifra 721) u iznosu od 149,04 €. Iskazani prihodi u skladu su s iskazanim interesom za otkup zemljišta i provedenim imovinsko-pravnim postupcima u pojedinom razdoblju.

**Bilješka broj 18.**

**Rashodi za nabavu nefinancijske imovine (šifra 4)** ostvareni su u iznosu od 5.656.369,16 € ili 109,1% više od izvršenja u istom razdoblju protekle godine što je posljedica različite dinamike ulaganja za nabavu dugotrajne imovine, a posebno za izgradnju objekata komunalne infrastrukture.

**Rashodi za nabavu neproizvedene dugotrajne imovine** **(šifra 41)** ostvareni su u iznosu od 187.255,25€ i odnose se na nabavu zemljišta u iznosu od 170.004,68 € za izgradnju parkirališta i nabavu ostale imovine u iznosu od 17.250,57 € za potrebe rekonstrukcije mrtvačnice u Kastvu.

**Rashodi za nabavu proizvedene dugotrajne imovine (šifra 42)** ostvareni su u iznosu od 5.443.515,46 € ili 134% više od izvršenja u istom razdoblju protekle godine, a u okviru kojih rashodi za **građevinske objekte (šifra 421)** iznose od 4.214.776,68 €, a odnose se na:

* **poslovne objekte (šifra 4212)** koji su ostvareni u iznosu od 2.696.872,14 €, a odnose se na rashode za izgradnju Kuće halubajskega zvončara,
* **ceste i ostale prometne objekte (šifra 4213)** koji su realizirani u iznosu od 1.269.326,53 €, a odnose se na izgradnju upojnih bunara i oborinskog kolektora u iznosu od 64.288,31 €, ulaganja u prometnice u RZ Marišćina u iznosu od 1.161.604,67 €, uređenje kružnog toka kod groblja 35.698,82 €, uređenje taktilnih površina i asfaltiranje nerazvrstanih cesta 7.734,73 €.
* **ostale** **građevinske objekte (šifra 4214)** u iznosu od 248.578,01 € i to za izgradnju kružnog raskrižja kod groblja 57.866,16 €, za uređenje igrališta OŠ Marinići 23.849,59 €, dječjeg igrališta pokraj vrtića 24.165,68 €, za autobusnu čekaonicu 8.067,50 €, za proširenje javne rasvjete 12.750,50 €, za izgradnju Parka skulptura u okviru Kuće halubajskega zvončara 60.454,03 €, za uređenje javne površine u SRZ Halubjan 61.424,55 €.

**Rashodi za postrojenja i opremu (šifra 422)** realizirani su u iznosu od 1.039.172,83 €, a odnose se na nabavu **uredske opreme i namještaja (šifra 4221)** koja je izvršena u iznosu od 988.556,47 € i to:

* za nabavu računalne opreme u iznosu od 9.489,16 €
* za nabavu uredskog namještaja u iznosu od 2.061,86 €
* za nabavu ostale opreme 1.064,59 €.
* za nabavu opreme za uređenje Kuće halubajskega zvončara 968.666,17 €
* za nabavu opreme za proračunske korisnike 7.274,69 €

te rashode za komunikacijsku opremu **(šifra 4222)** u iznosu od 310,99 €**,** rashode za opremu za održavanje (**šifra 4223)** u iznosu od 37.097,99 €, rashode za medicinsku opremu u iznosu od 2.851,13 € i uređaji, strojevi i oprema za ostale namjene **(šifra 4227)** u iznosu od 10.356,25 €.

Rashodi za **knjige, umjetnička djela i ostale izložbene vrijednosti (šifra 424)** izvršeni su u iznosu od 36.871,93 € i odnose se na rashode za nabavu knjiga proračunskog korisnika JU Knjižnica i čitaonica Halubajska zora u iznosu od 27.616,40 € i na izdatke za opremanje izložbenih prostora u Kući halubajskega zvončara u iznosu od 9.255,53 €.

Rashodi za **nematerijalnu proizvedenu imovinu (šifra 426)** ostvareni su u iznosu od 152.694,02 € ili 124,4 % više od izvršenja u istom razdoblju protekle godine, a čine ih:

* ulaganja u računalne programe u iznosu od 6.703,95 €,
* umjetnička, literarna i znanstvena djela u iznosu od 17.088,08 €
* rashodi za ostalu nematerijalnu proizvedenu imovinu **(šifra 4264)** u iznosu od 128.901,99 € koji se odnose na projektnu dokumentaciju za gradnju objekata (izgradnju prometnica, parkirališta, javnih površina i za druge manje projekte).

**Bilješka broj 19.**

**Rashodi za dodatna ulaganja na nefinancijskoj imovini (šifra 45)** ostvareni su u iznosu od 25.598,45 € i odnose se na radove vezane uz smirivanje prometa u Petrcima i drugim lokacijama.

**Bilješka broj 20.**

Kao rezultat razlike između ostvarenih prihoda od prodaje nefinancijske imovine i rashoda za nabavu nefinancijske imovine ostvaren je **manjak prihoda od nefinancijske imovine (šifra Y002)** u iznosu od 5.639.478,94 €. **Ukupno ostvareni prihodi (šifra X067)** iznose **13.345.325,58 €**, dok **ukupni rashodi (šifra Y034)** iznose **14.504.683,00 €** iz čega proizlazi **ukupni manjak prihoda nad rashodima (šifra Y004)** tekućeg razdoblja u iznosu od **1.159.357,42 €.**

**Bilješka broj 21.**

**Primici od financijske imovine i zaduživanja (šifra 8)** u ovom razdoblju ostvareni su u iznosu od 1.059,45 € i odnose na povrat danih zajmova.

**Bilješka broj 22.**

**Izdaci za financijsku imovinu i otplate zajmova (šifra 5)** su u ovom izvještajnom razdoblju ostvareni u iznosu od 850.049,80 € i odnose se na **izdatke za** **otplatu glavnice primljenih kredita i zajmova (šifra 54)** u iznosu od 830.149,80 € i to:

* u iznosu od 251.225,28 € odnose se na **otplatu glavnice primljenih kredita i zajmova od tuzemnih kreditnih institucija u javnom sektoru (šifra 5422)** i to na otplatu kredita primljenog od Hrvatske banke za obnovu i razvitak.
* u iznosu od 578.924,52 € odnose se na otplatu glavnice **primljenih kredita i zajmova od tuzemnih kreditnih institucija izvan javnog sektora (šifra 5443)** tj. na otplatu kredita primljenog od Erste banke u iznosu od 146.845,44 € i otplatu kredita primljenog od Zagrebačke banke u iznosu od 432.079,08 €.

**Izdaci za dionice i udjele u glavnici (šifra 53)** ostvareni su u iznosu od 19.900,00 € i odnose se na osnivački ulog za osnivanje zajedničkog komunalnog društva sa Gradom Kastvom.

**Bilješka broj 23.**

Kao rezultat razlike između ostvarenih primitaka i izdataka od financijske imovine ostvaren je manjak primitaka od financijske imovine (šifra Y003) u iznosu od 848.990,35 €. Ukupno su ostvareni prihodi i primici (šifra X678) u iznosu od 13.346.385,03 €, dok su rashodi i izdaci (šifra Y345) izvršeni u visini od 15.354.732,80 €, iz čega proizlazi manjak prihoda i primitaka tekućeg razdoblja u iznosu od 2.008.347,77 € pa zajedno s prenesenim viškom prihoda i primitaka (šifra 9222-9221) iz protekle godine od 2.612.020,85 €, proizlazi ukupni višak prihoda i primitaka raspoloživ u sljedećem razdoblju (šifra X006) u iznosu od 603.673,08 €. Navedeni višak prihoda čini višak prihoda Općine Viškovo u iznosu od 616.364,03 €, višak prihoda Dječjeg vrtića Viškovo u iznosu od 853,11 € i manjak prihoda JU Kuća halubajskega zvončara u iznosu od 13.544,06 €.

*II. Bilješke uz Izvještaj o rashodima prema funkcijskoj klasifikaciji*

**Bilješka broj 1.**

Pregled rashoda prema funkcijskoj klasifikaciji ukazuje da je najznačajnija grupa rashoda vezana uz rekreaciju, kulturu (šifra 08) sa udjelom od 30,1% što je rezultat izgradnje Kuće halubajskega zvončara. Zatim slijede rashodi za ekonomske poslove (šifra 04) sa udjelom od 17,8% i obrazovanje (šifra 09) koji u strukturi ukupnih rashoda ima 24,7% udjela, te uz usluge unapređenja stanovanja s udjelom od 10,5%. U okviru rashoda za unapređenje stanovanja prevladavaju rashodi vezani za stanovanje (šifra 066) s udjelom u ukupnim rashodima od 6,1%. U rashodima za obrazovanje najveći udio od 22,8% u ukupnim rashodima čine rashodi za predškolsko obrazovanje. Sljedeća grupa rashoda, vezana je uz ekonomske poslove (šifra 04) koji su porasli za 19,3% zbog izdataka za izgradnju RZ Marišćina. Opće javne usluge (šifra 01) čine 12,1% ukupnih rashoda, a unutar toga izvršeni su rashodi za izvršna i zakonodavna tijela (šifra 0111) te za ostale opće usluge (šifra 013) koje se najvećim dijelom odnose na rashode upravnih i stručnih općinskih tijela. Preostali rashodi vezani uz zdravstvo (AOP 085), socijalnu zaštitu (AOP 125), zaštitu okoliša (AOP 071), te javni red i sigurnost (AOP 024), a čine 4,8% ukupnih rashoda.

|  |  |  |  |  |
| --- | --- | --- | --- | --- |
| Br. oznaka | Opis | 2022. | 2023. | Index |
| Iznos | % učešća | Iznos | % učešća |
| 01 | Opće javne usluge | 1.604.145,72 | 15,4 | 1.757.149,71 | 12,1 | 109,5 |
| 03 | Javni red i sigurnost | 198.100,21 | 1,9 | 113.316,20 | 0,8 | 57,2 |
| 04 | Ekonomski poslovi | 2.166.510,91 | 20,8 | 2.584.031,94 | 17,8 | 119,3 |
| 05 | Zaštita okoliša | 92.968,44 | 0,9 | 95.615,87 | 0,7 | 102,8 |
| 06 | Usluge unapređenja stanovanja i zajednice | 1.550.394,76 | 14,9 | 1.520.320,34 | 10,5 | 98,1 |
| 07 | Zdravstvo | 53.508,53 | 0,5 | 54.258,54 | 0,4 | 101,4 |
| 08 | Rekreacija, kultura i religija | 1.225.250,94 | 11,8 | 4.364.936,24 | 30,1 | 356,2 |
| 09 | Obrazovanje | 3.103.895,66 | 29,8 | 3.589.527,34 | 24,7 | 115,6 |
| 10 | Socijalna zaštita | 424.668,17 | 4,1 | 425.526,82 | 2,9 | 100,2 |
|  |  | **10.419.443,34** | **100,0** | **14.504.683,00** | **100,0** | **139,2** |

*III. Bilješke uz Izvještaj o promjenama u vrijednosti i obujmu imovine i obveza*

**Bilješka broj 1.**

Promjene u vrijednosti i obujmu imovine (šifra 9151) u iznosu od 183.934,01 € odnose se na smanjenje obujma nefinancijske imovine (šifra P016) od čega je smanjenje neproizvedene dugotrajne imovine 4.831,11 €, a smanjenje proizvedene dugotrajne imovine iznosi 179.102,90 €. Smanjenje obujma rezultat je izvršenog popisa imovine na dan 31.12.2023. i prijenosa projekta za izgradnju OŠ Marinići u iznosu od 155.070,03 € u vlasništvo Primorsko-goranske županije.

Povećanje obujma financijske imovine (šifra 9151) u iznosu od 48.081,53 € odnosi se na Općinu u iznosu od 3.060,33 € i to ugovor o darovanju informatičke opreme sa Ministarstvom graditeljstva u iznosu od 1.365,89 € i višak po inventuri u iznosu od 1.694,44 €. Povećanje obujma financijske imovine u iznosu od 45.021,20 € odnosi se na Dječji vrtić Viškovo i to darovana oprema u iznosu od 1.232,43 € i višak po inventuri u iznosu od 43.788,77 €

*IV. Bilješke uz Izvještaj o obvezama*

**Bilješka broj 1.**

Stanje obveza na kraju izvještajnog razdoblja (V006), odnosno na dan 31. prosinca 2023. godine iznosi 7.249.318,82 € što je za 1,5% više u odnosu na početno stanje. U ukupnom iznosu obveza stanje nedospjelih obveza (V009) iznosi 7.243.904,46 €, a stanje dospjelih (V007) iznosi 5.414,36 €. Nedospjele obveze odnose se na obveze za rashode poslovanja u iznosu od 1.233.572,53 €, za nabavu nefinancijske imovine u iznosu od 1.116.718,70 € te na obveze za financijsku imovinu koje se odnose na dugoročni kredit HBOR-a u iznosu od 1.004.901,28 € i iskorišteni dugoročni kredit Zagrebačke banke u iznosu od 3.888.711,95 € što ukupno iznosi 4.893.613,23 €. Sve dospjele obveze na dan 31. prosinca 2023. podmirene su u siječnju 2024.

Od ukupnih obveza sa stanjem na dan 31.12.2023. godine (V009) na obveze proračunskih korisnika odnosi se 125.469,13 € ili 1,7 %, a u tome na obveze Dječjeg vrtića Viškovo odnosi se 98.952,98 € te na obveze JU Knjižnica i čitaonica Halubajska zora odnosi se 7.781,38 € i na obveze JU Kuća halubajskega zvončara odnosi se 18.734,77 €.

KLASA: 400-08/23-01/01

URBROJ: 2170-35-05/04-24-18

Mjesto i datum: ***Viškovo, 21. veljače 2024. godine***

Osoba za kontakt: ***Eleonora Sokolić Brusić, univ. spec. oec***

 ***051/490-997***

 Zakonski predstavnik:

 Općinska načelnica:

   M. P.

 ***Sanja Udović, dipl. oec.***